
KANTON SREDIŠNJA BOSNA/SREDNJOBOSANSKI KANTON

OPĆINSKI SUD U KISELJAKU

Broj: 49 0 P 062419 22 P

Kiseljak, 26.05.2023. godine


Općinski sud u Kiseljaku, sudac Ivana Bakula, u pravnoj stvari tužitelja N.O iz F., …, zastupan po punomoćnici Jasminki Omanović, odvjetnici iz Kiseljaka, ul. Žrtava Domovinskog rata br.7., protiv tuženika M.B iz F., …, zastupan po punomoćniku Jadranku Lukić, odvjetniku iz Kiseljaka, ul. Vladimira Nazora br.20, radi predaje u posjed, v.sp. 2.000,00 KM, nakon što je dana 15.03.2023. godine održao glavnu, usmenu i javnu raspravu u nazočnosti parničnih stranaka i njihovih punomoćnika, dana 26.05.2023. godine,   d o n i o  j e

P R E S U D U

Nalaže se tuženom da tužitelju preda u posjed, slobodan od stvari i ljudi, dio parcele označene kao k.č. broj 3121/2 „Kotline“ upisana u zk. ul. broj 613 K.O. Prokos i to dio u površini od 35,89 m2, a koji dio nekretnine je na skici od 14.12.2022. godine sačinjenoj po vještaku geometru Ivi Perić označen narančastom bojom, te dio parcele označene kao k.č. broj 3122/2 „Kotline“ upisana u z.k. ul. br. 613 K.O. Prokos, i to dio u površini od 104,59 m2, a koji dio nekretnine je na skici od 14.12.2022. godine sačinjenoj po vještaku geometru Ivi Periću označen zelenom bojom, koja skica je sastavni dio ove presude, pa se nalaže tuženom da ukloni postavljenu žičanu ogradu sa stubovima sa tog dijela nekretnine kao i da mu naknadi troškove parničnog postupka u visini od 1.360,00 KM, a sve u roku od 30 dana. 









                   S u d a c










   Ivana Bakula

POUKA: Protiv ove presude dopuštena je žalba Kantonalnom sudu u Novom Travniku u roku od 30 dana od dana prijema iste. Žalba se podnosi putem ovog suda u tri primjerka.

